Christian Tynning Bjørnø

Christian Tynning Bjørnø (født 1985) er en norsk tidligere politiker (Ap). Bjørnø var fylkesvaraordfører i Telemark fra 2011 - 2013. Han var innvalgt på Stortinget som representant for Telemark 2013–2017. I denne perioden var han medlem av Stortingets kirke-, utdannings-, og forskningskomité.    

Da han gikk ut av Stortinget ble han daglig leder av Folkehøgskolerådet, som er paraplyorganisasjon for alle folkehøgskolene i Norge (85 skoler).Blir leder av Folkehøgskolerådet - NRK/Telemark 30. november 2017 I 2021 ble Bjørnø ansatt som konfliktrådsleder i Konfliktrådet Sør-Øst.

Høsten 2008 til våren 2009 var han studentpraktikant ved den norske ambassaden i Stockholm. Han er utdannet lærer med fagfordypning i norsk og samfunnsfag og har hatt flere styreverv, blant annet i Innovasjon Norge Telemark, Geitmyra matkultursenter, Tel-Tek, Oslofjordfondet og Senteret mot seksuelle overgrep.  

Christian Tynning Bjørnø er sønn av journalist Signe Tynning og dattersønn av Høyre-politiker Torstein Tynning.

 Referanser 

 Eksterne lenker 



Kategori:Lokalpolitikere i Porsgrunn
Kategori:Ap-politikere i Telemark
Kategori:Stortingsrepresentanter fra Ap
Kategori:Stortingsrepresentanter for Telemark
Kategori:Stortingsrepresentanter 2013–2017
Kategori:Personer fra Porsgrunn kommune